Լեոնարդո Պիերաչչոնի

Լեոնարդո Պիերաչչոնի (, ), իտալացի դերասան, ռեժիսոր, սցենարիստ։

Կենսագրություն 
Լեոնարդո Պիերաչչոնին ծնվել է 1965 թվականի փետրվարի 17֊ին Ֆլորենցիայում։ Իր կարիերան սկսել է «Իտալիայի Եղբայրներ»֊ը կատակերգական տրիոյից, որտեղ ելույթ ունեցավ իր ընկերներ Կառլո Պոնտի և Ջորջիո Պանարիելլոյի հետ միասին։ Դրա հետ մեկտեղ հաջողությամբ իտալական հեռուստատեսության մեջ իրականացրել է Vernice fresca ծրագիրը։ Արդեն 90֊ականներին թատրոնում ստեղծում է Լեոնարդո Պիերաչչոնիի շոուն և, հայտնի ռեժիսոր Ալեսսանդրո Բենվենտուի հետ միասին, նկարահանվում է իր առաջին «Zitti e mosca» ֆիլմում։ Շուտով նրան հրավիրում են Ֆանտաստիկական 12 հեռուստանախագծում նկարահանվելու համար, որը վարում էր Ռաֆաելլա Կառան։

«Իտալիայի Եղբայրներ»֊ը կատակերգական տրիոյում ունեցած հաջողությունը Լեոնարդոյին ոգեշնչում է ստեղծել «Դափնեկիրները» ֆիլմը, որը դարձավ 1995 թվականի վարձույթային չեմպիոնը։ Այդ ֆիլմը ստեղծելու համար ծախսվել է ավելի քան 2 միլիոն դոլար, իսկ շահույթը կազմել է 15 միլիոն։ 1995 թվականին դուրս է գաիս «Ցիկլոն» (Մարիո Մոնիչելլիի հետ) ֆիլմը, որը բերում է 75 միլիոն լիր։ Դրան հաջորդում է ոչ պակաս բյուջետային «Հրավառություն» ֆիլմը։

1999 թվականին դուրս է գալիս «Սիրահարված ձուկ» ֆիլմը, 2001 թվականին «Արքայազն ու ծովահենը» ֆիլմը, 2003 թվականին՝ «Անսպասելի դրախտ» ֆիլմը։ Լեոնարդո Պիերաչչիոնին շատ արդյունավետ է աշխատում, անընդհատ ֆիլմեր ստեղծելով, նա ցուցադրում է իր վարպետությունը ռեժիսորական գործում։

2005 թվականին դուրս է գալիս «Սիրում եմ քեզ աշխարհի բոլոր լեզուներով» ֆիլմը, խաղալով Ջորջիո Պանարիելլոյի և Կառլո Պոնտի հետ միասին, որտեղից էլ Լեոնարդոն սկսեց իր հիասքանչ կարիերան։ Ֆիլմում նկարահանվել է դերասան Մասսիմո Չեկկերինին, ով երկու տարի անց կրկին մասնակցում է «Հիասքանչ կին»֊ը ֆիմի նկարահանումներին։ Այդ նույն ֆիմում նկարահանվել է նաև դերասան Լաուրա Տորիզին, ումից էլ Լեոնարդո Պիերաչչիոնին ունեցել է Մարտինա անունով աղջկան, ով ծնվել է 2010 թվականի դեկտեմբերի 13֊ին։

2009 թվականին Սուրբ Ծննդյան օրը թողարկվել է «Ես և Մառլին» ֆիլմը, որը նույնպես ունեցել է դրամարկղային հաջողություն։ Իսկ 2011 թվականը նշանավորվեց կինոթատրոնների էկրաններին դուրս եկած «Վերջապես երջանկություն» ֆիլմով։ Ֆիլմի պրեմիերան կայացել է դեկտեմբերի 16֊ին Իտալիայի կինոթատրոններում և այդ օրվանից այդ հաջողությամբ ցուցադրվում է վարձույթով։ Ֆիլմի գաղափարը Լեոնարդոն սահմանեց սովորականի պես, ասելով․ «Կատարի՛ր բարի գործեր և նրանք պարտադիր կվերադառնան քեզ մոտ» ։

Ֆիլմագրություն 
Դերասան, ռեժիսոր, սցենարիստ
Շրջանավարտները (1995)
Ցիկլոն (1996)
Հրավառություն (1997)
Սիրահարված ձուկ (1999)
Արքայազն ու ծովահենը (2001)
Անսպասելի դրախտ (2003)
Սիրում եմ քեզ աշխարհի բոլոր լեզուներով (2005)
Հիասքանչ կինը (2007)
Ես և Մառլին (2009)
Վերջապես երջանկություն (2011)

Երգեր 
80֊ականերին Պիերաչչիոնին սկսում է երգեր գրել։ 1989 թվականին թողարկվում է «Քաղաքային կենդանիներ» սկավառակը, որտեղ Կառլո Պոնտիի հետ միասին իրականացնում են իր երգերը։ 1992 թվականին «Ձկների ժամանակը, որոնք թռչում են» անվանմամբ նա թողարկում է իր երկրորդ սկավառակը։

Գրքեր 
Սկսած 1998 թվականից Լեոնարդո Պիերաչչիոնին գրում և հրատարակում է իր պատմությունները, որտեղ հումորը միաձուլված է տխուրի և հոռետեսության հետ։
Երեսուն տարի, բարձրահասակ, թխահեր (1998)
Երեք կովերը խոհանոցում (2002)
Սրտից դուրս քայլում (2003)

Ծանոթագրություններ

Արտաքին հղումներ 
 Լեոնարդո Պիերաչչոնիի էջը 
 

Իտալացի դերասաններ
Իտալացի սցենարիստներ
Իտալացի ռեժիսորներ
Իտալացի կինոռեժիսորներ
Կինոդերասաններ
Հեռուստահաղորդավարներ